Saɛida d Faṭima laḥlu, d nutenti i yettxiḍin i meṛṛa imezdaɣ n taddart n Ilaḥluten, Saɛida tettxiḍi tiqendyar n leqbayel d iselsa n tesdiṛa n teslatin am uqefḍan, Faṭima txeddem ayen iwumi qqaren abṛudi s ufus, neɣ caryata, yella yiwen n luzin qaren-as Luzin Ɛamruz, rezzuntd tsednan d telmeẓyin ɣur-s si yal tama iwakken ad xiḍent, llant tid yettawin axeddim s ixxamen-nsent ad xiḍent ayen icudden ɣer iselsa ansayen am tkessiwt, tin n temɣarin d tin n tlemẓyatin d tin n teslatin.